cyanic-selkie/wikianc huggingface dataset:
Mispelit
Alkuperäisessä Carl von Linnén kuvauksessa (Species Plantarum v. 1753) mispeleihin kuului seitsemän lajia: mispeli, välimerentulimarja, puna-aronia, euroopantuomipihlaja, Amelanchier canadensis, kalliotuhkapensas ja pikkupihlaja, jotka myöhemmin on siirretty muihin sukuihin.
Kerrosmaalaus
Kerrosmaalauksen työtapoja
Kerrosmaalaus voi olla harkittua ja perustua tiettyyn eri periaatteilla maalattuja kerroksia käyttävään maalaustapaan, mutta useinkaan kerrosmaalauksessa ei noudateta ankaraa järjestelmää. Maalaus voi alkaa vähemmän suunnitellusti alla prima-kertamaalauksena, joka työskentelyn jatkuessa muuttuu kerrosmaalaukseksi. Kun ensimmäinen maalauskerros on kuivunut, maalataan paksummilla väreillä muutoksia ja korjauksia, kunnes saavutetaan toivottu tulos. Kun uusi maalauskerros lisätään edellisen kerroksen ollessa vielä kostea, on kyseessä märkää märälle -maalaus.
Emma Cooke
Cooke voitti 55-vuotiaana hopeaa St. Louisin olympialaisissa 1904 sekä kaksoiskansallis- että kaksoiskolumbiakierrokselta. Hän hävisi molemmissa lajeissa vain Matilda Howellille, ja Cooke voitti ainoat Yhdysvaltain-mestaruuskultamitalinsa vuonna 1906, jolloin Howell ei ollut mukana kilpailussa.
Liikuntasauma
thumb|150px|[[Teräs|Teräksisen putken liikuntasauma]] thumb|150px|[[Silta|Sillan liikuntasauma]]
Liikuntasauma on rakenne, joka estää siihen kohdistuvien rasitusten siirtymisen rakenneosasta toiseen ja sallii rakenteiden liikkeen. Tyypillisesti liikuntasaumaa käytetään sallimaan lämpölaajenemisesta aiheutuvaa rakenteiden liikettä, mutta sitä voidaan käyttää myös rakenteiden värähtelyn tai maanjäristyksen aiheuttamien liikkeiden sallimiseen. Liikuntasaumoja voi helpoiten nähdä silloissa tai rautatiekiskoissa.
Vuorianoa
Elintavat
Vuorianoan elintavoista tiedetään vain vähän. Niitä esiintyy yleensä yksin tai emon ja poikasen muodostamine pareina. Ne eivät keräänny suuremmiksi laumoiksi. Vuorianoat ovat yleensä aktiivisimmillaan aamuisin ja keskipäivällä ne vetäytyvät suojaan esimerkiksi kaatuneiden puiden tai puiden juurten alle. Ne kylpevät vedessä ja mudassa. Vuorianoat ääntelevät lyhyesti ammuen.
Kirveskanava
Kirveskanava on Posiolla sijaitseva puutavaran uittoa helpottamaan vuosina 1895–1896 rakennettu väylä joka yhdistää Livojärven Kostonjoen vesistöön kuuluvaan Kaukuanjärveen Äimälammen ja Kirveslammen kautta. Kanavan rakennuttivat oululaiset kauppahuoneet Snellman, Bergbom ja Candelin, jotka olivat perustaneet Iijoelle Kolmiyhtiön nimellä tunnetun yhtymän hoitamaan puutavaran uittoa Pohjanlahden rannalla sijaitseville sahoille.
Karoliina Kaasalainen
Silja Karoliina Kaasalainen (s. 1. huhtikuuta 1988 Vantaa) on suomalainen kävelijä. Hän edustaa Lapuan Virkiää ja häntä valmentaa Juhani Kaasalainen. Vuoteen 2020 saakka hän edusti Nokian Urheilijoita.
Le calde notti di Poppea
Vastaanotto ja julkaisut
Elokuva tuotti Italiassa kohtalaiset 386 miljoonan liiran pääsylipputulot. Se on saatavilla vain saksalaisena VHS-julkaisuna Poppea – Die Kaiserin der Gladiatoren (”Poppaea – gladiaattorien keisarinna”). Televisiossa esitetty saksalainen versio leviää myös piraattina.
Neliöaste
Hyvin pienten avaruuskulmien mittana käytetään neliökaariminuuttia (, 1/3600 neliöastetta) ja neliökaarisekuntia (, 1/3600 neliökaariminuuttia).
Khartum
Siirtomaakausi
Britit muodostivat Sudaniin yhteishallinnon Egyptin kanssa ja he alkoivat jälleenrakentaa raunioitunutta Khartumia. Kaupunki yhdistettiin rautatiellä Port Sudaniin etelässä ja rakennuttivat uusia rakennuksia. Vuonna 1900 kaupungissa oli noin 8 000 asukasta. Kahakat mahdistien kanssa muualla Sudanissa jatkuivat aina vuoteen 1913 saakka ja Khartumista muodostui näin tärkeä sotilastukikohta. Kaupunki jakautui eurooppalaiseen osaan ja paikallisten asuttamiin hökkelikyliin siitä etelään. Sudanilaiset sotilaat kapinoivat Khartumissa marraskuussa 1924, mutta kapina kukistettiin 15 sudanilaisen ja 14 britin kuollessa taisteluissa. Britit alkoivat kapinan jälkeen kehittää Sudania erikseen Egyptistä. Toisen maailmansodan jälkeen britit alkoivat purkaa siirtomaavaltakuntaansa ja Sudan itsenäistyi vuonna 1954. Samana vuonna kaupungissa oli noin 100 000 asukasta ja naapurikaupunki Omdurmanissa 140 000.
Nykyaika
Khartum laajeni kauas yli vanhojen rajojensa 1950- ja 1960-luvuilla. Vanhoja rakennuksia purettiin ja niiden tilalle rakennettiin yläluokan asuinalueita. Khartumin yliopisto perustettiin vuonna 1956. Pohjois-Khartumista muodostui maan teollisuuden keskus ja se kasvoi suhteellisesti nopeammin, kuin Omdurman tai Khartum. Koko Khartumin elintaso oli huomattavasti korkeampi kuin Sudanin maaseudun, mikä johti luonnollisesti maaseudulta kaupunkiin suuntautuvan muuttoliikkeeseen. 1900-luvun loppupuolella kaupunkiin on muuttanut myös suuria joukkoja pakolaisia, esimerkiksi Etiopiasta ja Eritreasta. Kaupunkiin on vaikuttanut myös Sudanin oma sisäinen epävakaus. 20. elokuuta 1998 Yhdysvaltojen risteilyohjukset tuhosivat al-Shifan lääketehtaan. Yhdysvaltain viranomaiset olivat uskoneet tehtaan valmistavan kemiallisia aseita Osama bin Ladenin Al-Qaida-ryhmälle. Vuonna 2008 darfurilainen kapinallisryhmä Justice and Equality Movement eli Jem teki hyökkäyksen kaupunkia vastaan. Kaskushallinnon joukot löivät kuitenkin lopulta hyökkääjät takaisin.
The Accidental Spy – vahingossa vakoojaksi
The Accidental Spy – vahingossa vakoojaksi on vuonna 2001 ensi-iltansa saanut hongkonglainen toimintaelokuva, jonka on ohjannut Teddy Chan. Elokuvan pääosia esittävät Jackie Chan, Eric Tsang, Vivian Hsu, Kim Min-jeong, Wu Hsing-kuo, Cheung Tat-ming, Pauline Suen, Alfred Cheung, Teresa Ha, Anthony Rene Jones, Glory Simon, Scott Adkins ja Didem Erol. Elokuva oli Scott Adkinsin ensimmäinen.
Miesten Superpesiksen kausi 2017
Uusintaottelu putoamisesta
Kempele ja Kankaanpää päätyivät tasapisteisiin runkosarjassa. Niiden oli pelattava sääntöjen edellyttämä uusintaottelu suorasta putoamisesta Ykköspesikseen. Voittaja eteni Superpesiskarsintaan 13:nneksi sijoittuneena.
Merkittävien filosofien elämät ja opit
Arviointeja
Jo teoksen ensimmäisiä laitoksia 1500-luvulla toimittaneet totesivat, että teos ei ole sen kuvaamien filosofien arvon mukainen. Teos vaikuttaa usein siltä, että sen tavoitteena on lähinnä kertoa filosofeista herkullisia anekdootteja. Samat anekdootit on joskus liitetty useaan eri henkilöön. Skandaalien ja anekdoottien rakkaus on nähty myöhäisantiikin kirjallisuudelle tyypillisenä piirteenä, ja Diogeneen teos näin oman aikansa kirjallisuuden ilmentymänä; tässä mielessä Diogenesta on verrattu muun muassa Flegon Tralleislaiseen, Ptolemaios Khennokseen, Athenaiokseen ja Aelianukseen. Diogeneen omassa runoudessa ja sen esittämisen tavassa on havaittavissa samoja puutteita kuin filosofiaa käsittelevässä teoksessa, mikä ei vahvista kuvaa kirjoittajan hyvästä mausta.
Diogeneen teos on kuitenkin arvokas huomioon ottaen sen, että niin suuri osa antiikin filosofien teoksista sekä ajan filosofiaa käsitelleistä yleisesityksistä ja historiateoksista, kuten Diogeneen käyttämistä lähteistä, on kadonnut. Teos on ollut usein antiikin filosofian historiaa käsitelleiden teosten pohjana, ja joistakin teoksen käsittelemistä henkilöistä ei tiedetä juuri mitään muuta kuin se, minkä teos meille välittää. Friedrich Nietzschen sanoin, Diogenes on antiikin filosofian linnan portinvartija, jota tutkijat voivat halveksua, mutta joiden ohi kaikkien on kuljettava.
Rock ’n’ Roll High School (kappale)
Rock 'n' Roll High School on yhdysvaltalaisen punk-yhtye Ramonesin vuonna 1980 julkaistun End of the Century -albumin kappale, joka julkaistiin myös singlenä vuonna 1979. Ramones teki kappaleen alkujaan samannimiselle elokuvalle.
Hallinportin ilmailumuseo
thumb|MiG-15UTI Hallissa vuonna 2005 Hallinportin ilmailumuseo sijaitsee Jämsän Hallissa, Hallin lentoaseman läheisyydessä. Se on Sotamuseon alainen lentotekniikan erikoismuseo.
Kokoelmat
Hallinportin näyttelyn (lentokentän kiitotien liukupolun alla) ja Patrian lentokonetehdasalueen vieressä on Karhumäen Veljesten Wanhan tehtaan näyttely, jossa ei ole lentokoneita. Karhumäen Veljesten näyttelu koostuu valokuvista, filmeistä ja ilmavalokuvista eri puolelta Suomea 1920- ja 1930-luvulta.
Paddle-ohjain
Ohjaimen kehitti Atari 1970-luvulla ja valmistettiin alun perin Pong-peliin. Ohjaimessa oli yksi käännettävä pyörä ja yksi tai useampi "tulitusnappi". Ohjainta voitiin kääntää myötäpäivään tai vastapäivään ja käytettiin Pong ja Breakout -tyylisissä peleissä.
Joystick-ohjaimesta tuli myöhemmin suositumpi ohjain.
Postitalo (täsmennyssivu)
Muita postitaloja:
Lurene Tuttle
Lurene Tuttlella on kaksi tähteä Hollywood Walk of Famella.
Eagle tuulivoima
Eagle tuulivoima Oy oli Suomessa toiminut tuuliturbiineja valmistava ja markkinoiva yritys. Se valmisti 2 kW:n, 5 kW:n, 10 kW:n ja 20 kW:n tehoilla toimivia tuuliturbiineja ja -voimaloita. Yhtiö syntyi Lahden tiede- ja yrityspuiston yrityshautomossa. Vuonna 2008 perustettu yritys asetettiin konkurssiin vuonna 2012.
Da Capo (albumi)
Albumi erottuu yhtyeen tuotannosta kappaleen ”Revelation” ansiosta, sillä se kestää melkein 19 minuuttia ja täyttää koko albumin B-puolen. Lisäksi albumi sisältää yhtyeen kaupallisesti menestyneimmän singlen, proto-punk -kappaleen ”7 and 7 Is”, joka nousi Billboard Hot 100 -singlelistan sijalle 33.
Iain Matthews
Hän on saanut vaikutteita sekä rock and rollista että folkmusiikista ja esiintynyt pääasiassa sooloartistina. Sitä ennen hän oli jäsenenä Fairport Convention -yhtyeessä sen varhaisvaiheessa, kun yhtyeen tyylisuuntaan vaikutti Yhdysvaltain länsirannikon folk rock. Myöhemmin hän on ollut johtohahmona yhtyeissä Plainsong, Hi-Fi, No Grey Faith, More Than a Song ja Matthews Southern Comfort.
Pohjois-Korean ydinkokeet
Ensimmäinen ydinkoe
Räjähdys oli ydinaseeksi pieni, kooltaan 0,5–2 kilotonnia. Nautilus-instituutti arvioi, että jos seismisen tapauksen magnitudi oli 4–4,2, räjähdysenergia oli 0,5–0,9 kilotonnia. Venäjä tosin arvioi räjähdyksen suuruuden olleen viiden ja 15 kilotonnin väliltä.
Neljäs ydinkoe
Pohjois-Korea väitti kokeilleensa pienennettyä vetypommia 5. tammikuuta 2016. Tarkkailijoiden mielestä joko pommin fuusioreaktio ei onnistunut tai kyse ei ollut vetypommista. Pommi aiheutti seismisen tapauksen, jonka voimakkuus oli noin 5,1 Richterin asteikolla, joten räjähdys oli liian pieni vetypommiksi. Kokeen räjähdysvoima oli noin 7–10 kilotonnia. Ulkovallat tuomitsivat ydinkokeen jyrkästi. YK:n turvallisuusneuvosto harkitsi uusia pakotteita.
Kuudes ydinkoe
Maan ilmoituksen mukaan uudenlaisen pommin kokoa voidaan kasvattaa jopa satoihin kilotonneihin. Joka tapauksessa Pohjois-Korea kokeili ensi kertaa Nagasakin pommia voimakkaampaa ydinräjähdettä.
Kuudennen kokeen seuraukset
Kokeen katsottiin tuoneen Pohjois-Korean lopullisesti ydinasevaltioksi, jolla on voimakkaita ydinräjähteitä. Johtavat valtiot Yhdysvallat, Venäjä, Kiina, Ranska, Englanti ja Saksa tuomitsivat kokeen. Japanin pääministerin mukaan koetta oli mahdotonta hyväksyä. Etelä-Korean johto vaati Pohjois-Korealle pakotteita, jotka eristäisivät maan täysin. Englanti ja Venäjä kehottivat malttiin. Saksa, Ranska ja Yhdysvallat vaativat tiukkaa vastausta. Myös Suomi tuomitsi kokeen. Yhdysvallat uhkasi Pohjois-Koreaa kovilla vastatoimilla. Näitä olisivat todella kovat talouspakotteet. YK:n turvallisuusneuvosto piti kokeen takia hätäkokouksen. Pohjois-Korea sai yhä kovemmat talouspakotteet kokeen vuoksi. Ydinkoe ja ohjuskokeet epävakauttivat tilanteen sodan partaalle. Ydinkoe muutti kokeiluvuoren sortumaherkäksi, ja pelättiin koko vuoren romahtavan.
Nothing’s Shocking
Musiikkityyli
Albumi on yhtyeelle tyypillisen musiikkityylin, vaihtoehtorockin, heavy metalin ja hard rockin sekoitusta. Albumilta löytyy sekä herkkiä kappaleita (kuten "Jane Says"), että raskaita kappaleita. Kappaleet, kuten ”Up the Beach”, ”Ocean Size” ja ”Mountain Song” sisältävät paljon vaikutteita yhtyeen innoittajista kuten Led Zeppelinistä ja The Curesta.
Julkaisu
Itse albumi pääsi Billboard 200 -listalla, ollen sillä 108. Yhtye sai albumista Grammy-ehdokkuuden parhaasta hard rock/heavy metal esityksestä. Albumi alkoi saamaan enemmän huomiota, kun Ritual de lo Habitual julkaistiin vuonna 1990, samana vuonna albumi myi kultaa Yhdysvalloissa ja platina-rajan se saavutti vuonna 1998. Lisäksi albumi myi hopeaa Isossa-Britanniassa. Rolling Stone-lehti listasi albumi 309:ksi "500 kaikkien aikojen parasta albumia"-listalla.
Frampolin pommitus
Pommituksen jälkeen
Muutamia päiviä pommituksen jälkeen puna-armeijan joukot valtasivat kaupungin, jonka raunioille kaupungista paenneet joutuivat palaamaan. Myöhemmin Neuvostoliitto luovutti Frampolin takaisin saksalaisille ennen sotaa solmitun sopimuksen mukaisesti. Valtaosa kaupungin juutalaisväestöstä tuhottiin Puolan miehityksen aikana. Se ei koskaan toipunut toisen maailmansodan tuhoista ja siellä asuu tänään noin puolet siitä määrästä, joka asui kaupungissa ennen pommitusta.
Barbadoksenakerola
Ekologia
Barbadoksenakerola on isäntäkasvi Chiomara asychis -perhosen, Ephyriades brunneus -perhosen, ja Timochares ruptifasciatus -perhosen toukille. Anthonomus macromalus -kärsäkkään toukat syövät hedelmiä, kun taas aikuiset kärsäkkäät syövät kasvin nuoria lehtiä.
Wenceslao Selga Padilla
Wenceslao Selga Padilla (28. syyskuuta 1949 Tubao – 25. syyskuuta 2018 ) oli filippiiniläinen roomalaiskatolinen piispa. Hänet vihki Marian Puhtaan Sydämen kongregaation papiksi Victorino Cristobal Ligot 17. maaliskuuta 1976. Hänet nimitettiin Urgan sui iuris -mission johtoon Mongoliaan 19. huhtikuuta 1992 ja sen muututtua Ulaanbaatarin apostoliseksi prefektuuriksi sen prefektiksi 8. heinäkuuta 2002.
Johan Tast
Tastin yhdessä kollegojensa kanssa laatimat lukion biologian oppikirjat ovat olleet käytössä 1970-luvulta 2000-luvulle asti.
Kansanedustaja Akseli Kanerva oli Johan Tastin äidin isä.
Rafi Gavron
Elämä
Elokuvassa Murto ja varkaus Gavron näytteli Miroa, nuorta murtovarasta, joka käyttää parkour-tekniikkaa murtautuakseen rakennuksiin. Gavron joutui tekemään elokuvassa monia vaikeita fyysisiä temppuja. Hän sai roolistaan British Independent Film Awards -palkintoehdokkuuden lupaavana tulokkaana.
Murray Dowey
Murray Albert Dowey (3. tammikuuta 1926 Toronto, Ontario – 26. toukokuuta 2021 Toronto, Ontario) oli kanadalainen jääkiekkomaalivahti ja olympiavoittaja.
Oranssinokkakardinaali
Oranssinokkakardinaali (Saltator aurantiirostris) on Etelä-Amerikassa tavattava tangaroihin kuuluva varpuslintu.
Floorball League
Demoversiot
Floorball Leaguen ensimmäinen demoversio (FBL Training Session Demo) julkaistiin 31. tammikuuta 2010. Siinä pelaaja sai hyökätä tekoälyohjattua maalivahtia vastaan.
Volume 8: The Threat Is Real
Kappaleet
Kaikki kappaleet säveltänyt Anthrax.
Komsomol
Alkuvaiheet
Vallankumouksen jälkimainingeissa bolševikit eivät aluksi nähneet tarpeellisena puolueen nuorisosiiven perustamista. Vuonna 1918 pidetyssä kokouksessa päätettiin kuitenkin järjestön perustamisesta bolševikkipuolueen suojeluksessa. Nimellisesti järjestöt eivät liittyneet toisiinsa, eikä jäsenyys ollut yhteinen. Kuitenkin jo seuraavana vuonna pidettyyn kokoukseen mennessä tosiasiallinen valta järjestössä oli puolueella.
Nuorisojärjestön perustamisen syy lienee ollut se, että vallankumous oli vetänyt mukaan nuorisojoukkoja, joiden toiminnan bolševikit halusivat ottaa kontrolliin. Komsomolin periaatteet löi kiinni V. I. Lenin, joka vuonna 1920 piti järjestön 3. liittokokouksessa puheen Nuorisoliiton tehtävät.
Presbyornis
Fossiilit
thumb|left|Kokoelma Presbyornis pervetuksen luurankoja (näyte AMNH 28505) [[American Museum of Natural Historyssä.]] Fossiiliaineisto sisältää useita kokonaisia luurankoja Green River -kerrostumasta (varhaiselta eoseenilta). Tämä viittaa siihen että nämä linnut pesivät yhdyskuntina, samaan tapaan kuin useat yhdyskunta-pesivät vesilinnut tai kahlaajat nykyään. Tämän linnun lajeja on myös löydetty Marylandista, Utahista, Englannista, ja Mongoliasta. Fossiileja säilytetään Smithsonian-instituutissa, Natural History Museumissa, Lontoossa, ja KUVP:ssa.
Perikleen hautajaispuhe
Sisältö
Perikleen hautajaispuhe on merkittävä, koska se poikkeaa muodoltaan tyypillisistä ateenalaisista hautajaispuheista. David Cartwright on kuvannut puhetta ”Ateenan itsensä ylistykseksi”. Puhe ylistää Ateenan saavutuksia ja pyrkii näin kohottamaan mielialaa sotaa käyvässä kaupungissa.
Kuolleiden ja Ateenan ylistys (II.36–II.42)
Perikleen mainitsema avoimuus ja liberaalisuus heijastuu myös Ateenan ulkopolitiikkaan: kaupunki on avoin kaikille, eikä sinne saapuvia vieraita estetä oppimasta ja näkemästä mitään, mistä viholliselle voisi olla hyötyä, sillä ”me emme luota niinkään ennakolta suunniteltuihin petollisiin keinoihin kuin omaan urhoollisuuteemme toiminnan sitä vaatiessa”. Tästä huolimatta Ateenan tasa-arvoisuuden, avoimuuden ja sananvapauden ihanteet eivät Perikleen mukaan estä Ateenan suuruutta, vaan päinvastoin lisäävät sitä:
Kehotus eläville (II.43)
Lopulta Perikles kääntyy yleisönsä puoleen ja kehottaa heitä elämään kaatuneiden antaman esikuvan mukaan: ”Te elossa olevat voitte toivoa kohtaavanne taistelussa pienempiä vaaroja, mutta teidän on päätettävä käydä yhtä urhoollisesti vihollista vastaan [...] teidän on pidettävä alati silmienne edessä Ateenan mahti ja opittava todella rakastamaan kotikaupunkianne”. Perikleen johtopäätös on ilmeinen: ”Merkitköön vapaus onnea ja miehuus vapautta. Älkää pelätkö sodan vaaroja!”
Tampereen postitalo
Aiemmat postitalot
Tampereen ensimmäinen posti- ja lennätintalo rakennettiin Finlaysonin tehdasalueelle vuonna 1867. Hämeenkadulle valmistui uusi postitalo vuonna 1927. Ensimmäinen postitalo on nykyisin asuinkäytössä, Hämeenkadun rakennus puolestaan ravintola- ja toimistokäytössä.
Mohawkin kieli
Mohawkin kieli (mohawkiksi Kanyen'kéha tai Kanien'kéha) on irokeeseihin kuuluvien mohawkien puhuma irokeesikieli. Puhujat asuvat nykyisin Yhdysvalloissa ja Kanadassa. Vuonna 2006 Yhdysvalloissa oli noin 3 100 mohawkin puhujaa ja Kanadassa vuonna 2016 noin 990.
Levinneisyys ja puhujat
Mohawkin kieltä puhuvien mohawkien perinteiset alueet sijaitsivat nykyisessä New Yorkin osavaltiossa Albanyn ja Herkimerin kaupunkien välillä. Siirtomaahistorian aikana kielen puhujia on siirtynyt myös Kanadan Ontarioon ja Quebeciin. Vuonna 2007 Yhdysvalloissa kielellä oli arviolta 3 100 puhujaa ja Kanadassa vuoden 2016 väestönlaskennan mukaan 990.
Piirteet
Kielen standardisoidusta kirjoitusjärjestelmästä päätettiin vuonna 1993. Tuolloin päätettiin esimerkiksi aakkostoa koskevista ohjeista, uusien sanojen muodostamisesta ja ortografiasta. Mohawkin kielen kirjoituksessa käytetään latinalaisia aakkosia A, E, H, I, K, N, O, R, S, T, W ja Y. Kirjoituksessa käytetään myös poikkeavaa ääntämystä tai painotusta merkitseviä diakriittimerkkejä (`:), (´:), (´) ja (‘).
Fatih Birol
thumb|Fatih Birol
Takeshi Obata
Takeshi Obata (, s. 11. helmikuuta 1969 Niigata ) on japanilainen mangaka. Hän ei tavallisesti kirjoita mangojaan itse vaan toimii yhteistyössä kirjoittajan kanssa, kuten Yumi Hottan kanssa Hikaru no gossa. Obata on tunnettu yksityiskohtaisesta piirrosjäljestään.
Lasten anime ja manga
Lapsille suunnattuja japanilaisia sarjakuvalehtiä ovat esimerkiksi erityisesti pojille tarkoitettu KoroKoro Comic ja Comic Bonbon. Lapsille suunnatusta mangasta tuotetaan usein myös animea ja erilaisia oheistuotteita. Suosituimpiin lasten manga- ja animesarjoihin kuuluu esimerkiksi Doraemon, jonka julkaisu aloitettiin jo vuonna 1969.
Violeta Szekely
Violeta Beclea-Szekely (s. 26. maaliskuuta 1965 Dohestii Mari) on romanialainen entinen yleisurheilija ja olympiamitalisti, joka kilpaili keskimatkojen juoksussa. Hän voitti hopeaa 1 500 metrillä Sydneyn olympialaisissa 2000, MM-kisoissa 2001 sekä sisäratojen MM-kisoissa vuosina 1993, 1999 ja 2001. Szekely voitti samalla matkalla myös kolme mitalia sisäratojen EM-kisoissa. Hänen ehkä suurin saavutuksensa 800 metrin matkalla on sisäratojen MM-kisoissa 1991. Szekely oli kilpailukiellossa vuosina 1995–1998 jäätyään kiinni dopingista. Hän voitti yhteensä kuusi maansa mestaruutta vuosina 1990–1994.
Keinulauta
Pelkän hauskanpidon lisäksi keinulaudan liikettä voidaan hyödyntää esimerkiksi sähkön tuotannossa tai veden pumppaamisessa.
Keinulautaa käytetään myös akrobatiassa: laudan päissä seisovat akrobaatit sinkauttavat vuorotellen toisensa ilmalentoon, jonka aikana he voivat tehdä voltteja ja muita temppuja.
SOCOM
BRAVO
(*)vain SOCOM 3
Belgian saksankielinen yhteisö
Väestö
Vuoden 2005 alussa saksankielisen yhteisön asukasluku oli 72 521 ja asukastiheys 84,9 as./km². Noin kuusikymmentä prosenttia yhteisön asukkaista asui Eupenin kantonissa ja loput neljäkymmentä prosenttia St. Vithin kantonissa. Eupenin kantonin asukastiheys oli tuolloin 190,4 as./km² ja St. Vithin kantonin 46,3 as./km². Yhteisön asukkaista 18,4 prosenttia on ulkomaalaista alkuperää. Noin 89 prosenttia ulkomaalaisista asuu Eupenin kantonissa.
Yleisradion kantanauha
Historiaa
Kantanauhatuotannon keskeisiä tavoitteita oli taiteellinen korkeatasoisuus ja keskittyminen niille musiikin alueille, joiden edustus oli vähäistä levytetyn musiikin tuotannossa. Näin Yleisradio halusi osaltaan laajentaa kotimaisen musiikin tarjontaa sekä konserttimusiikin että kevyen musiikin alueilla. Äänilevyteollisuuden ajauduttua 2000-luvulla vaikeuksiin Yleisradion kantanauhoja on päätynyt jatkuvasti uusille kaupallisille julkaisuille. Yleisradio kuitenkin säilyttää näissäkin tapauksissa kantanauhojen täyden käyttöoikeuden.
Rendel
Juoni
Mikkelin kaupungissa VALA-niminen yritys on kehittänyt onnistuneen rokotteen ilman asianmukaista testausta. Järjestö on kuitenkin rintama rikollisjärjestölle, jota johtaa Pekka Erola, jonka poika Jarno eli "Rotikka" on yksi ryhmän suurimmista roistoista. Salaperäinen mustiin ​​pukeutunut hahmo on kuitenkin aiheuttanut tuhoa VALAa ja heidän miehiä vastaan. Kun salaperäinen mies pahoinpitelee kuusi VALAn miestä, Rotikka huomaa, että jokaisen miehen ruumiiseen on kaiverrettu nimi "Rendel". Takaumat kertovat Rämöstä, yrityksen talousjohtajasta, joka on perheellinen mies, joka asuu vaimonsa ja tyttärensä kanssa. He antavat hänelle pyöräilytakin isänpäivälahjaksi. Kun Rämö ei suostu tekemään sijoitusta Kurrikka-nimisen VALAN työntekijän kanssa, tämä soittaa pomolleen ja kertoo tapahtuneesta. Sitten Kurrikkan pomo soittaa Rämön pomolle ja pakottaa tämän erottamaan Rämön. Rämölla on tämän jälkeen vaikeuksia löytää työtä ja hänellä on taloudellisia vaikeuksia.
Jatko-osa
Elokuvalle kuvattiin jatko-osa Rendel 2: Cycle of Revenge vuonna 2019. Pääosassa jatkoi Kris Gummerus. Rendel 2 kuvattiin Kainuussa ja Jyväskylässä kokonaan englanniksi.
Scott Parker (jääkiekkoilija)
Scott Parker (s. 29. tammikuuta 1978 Hanford, Kalifornia) on yhdysvaltalainen, vuosina 1998–2008 NHL:ssä pelannut jääkiekkoilija, pelipaikaltaan hyökkääjä. Hän edusti NHL:ssä Colorado Avalanchea ja San Jose Sharksia ja voitti ensin mainitussa joukkueessa Stanley Cupin vuonna 2001. Hän pelasi NHL-urallaan 308 runkosarjaottelua, joissa hän teki kuusi maalia ja sai 14 syöttöpistettä. Pudotuspelejä hän pelasi viisi ilman tehopisteitä ja niistä neljä mestaruuskaudella 2000–2001.
Ben Holmstrom
Benjamin Scott Holmstrom (s. 9. huhtikuuta 1987 Colorado Springs, Colorado, Yhdysvallat) on yhdysvaltalainen jääkiekkoilija, joka pelaa ECHL-joukkue South Carolina Stingrayssa.
Karolina Pavlova
Kirjallinen ura
Pavlova käänsi arvostamiaan venäläisiä romantikkoja kuten Aleksandr Puškinia muille kielille, etupäässä saksaksi. Hän käänsi vuonna 1839 myös Friedrich Schillerin Orleansin neitsyen ranskaksi.
Thomas Frankland (amiraali)
Elämäkerta
Franklandsaaret Australian Queenslandin edustalla ovat nimetyt hänen mukaansa.
Tomaattisammakko
Koko ja ulkonäkö
Tomaattisammakkonaaraat kasvavat suuremmiksi kuin koiraat, jopa 10,5 cm pitkäksi. Koiraat jäävät enintään 6,5 cm:n mittaan. Suurimmat yksilöt voivat painaa jopa 230 grammaa.
Chíos (alueyksikkö)
Alueyksikkö käsittää Chíoksen, Oinoússeen ja Psarán saaret. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Chíoksen prefektuurin (Νομός Χίου, Nomós Chíou).
Kalle Rönkkö
Kalle Rönkkö (s. 1. joulukuuta 1976 Oulu) on suomalainen jalkapalloilija, joka edustaa Kakkosessa pelaavaa Oulun Palloseuraa. Hän on pelipaikaltaan maalivahti.
Jorma Markos
Markoksen levytysura alkoi vuonna 1977 kokoelmakaseteilla. Hän teki paljon myös itse musiikkia säveltäen ja sanoittaen. Vuonna 1979 Markos teki Kalevi Nymanin kanssa yhdessä pitkäsoiton, joka laulettiin puoliksi. Sen jälkeen Markos aloitti oman uransa tehden pitkäsoittoja ja keikkaillen. Keikkailua Jorma Markos jatkoi aina viimeisiin elinvuosiinsa asti La Mer orkesterin kanssa. Jorma Markos kuoli sairauden uuvuttamana vuonna 2017 Kotkassa.
EG Wrigley and Company
EG Wrigley and Company Ltd oli britannialainen autojen, autojen komponenttien ja mekaanisten osien valmistaja.
Jouko Sere
Jouko Emil Markus Sere, vuoteen 1936 Seren (12. helmikuuta 1927 Uskela – 1. elokuuta 2022 Espoo ) oli suomalainen diplomi-insinööri ja yritysjohtaja. Hänelle myönnettiin vuorineuvoksen arvo 1978. Hän oli Rauma-Repolan varatoimitusjohtaja 1973–1976, toimitusjohtaja 1976–1983 ja hallituksen puheenjohtaja 1984 alkaen.
Neptune-luokka (taistelulaiva)
Aseistus
Neptune-luokan aluksissa oli kymmenen BL 12" (304,8 mm) /50 cal Mk XI tykkiä sijoitettuna viiteen kahden tykin torniin. Apuaseina oli 16 BL 4" (101,6 mm)/50 cal Mk VII tykkiä, 4 kolmipaunaista tykkiä sekä kolme 18 tuuman torpedoputkea.
Koneet
Toinen merkittävä innovaatio aluksessa oli piippujen suojaaminen. Aikaisemmissa aluksissa piippujen vahongoittuessa alemmat kannet tulivat pakokaasujen vuoksi käyttökelvottomiksi. Koneisto oli 500 hevosvoimaa tehokkaampi kuin aikaisemmissa luokissa ja risteilyturbiinit oli vihdoinkin saatu toimintavarmoiksi.
Lasikangas
Ylipään ja Jokelan väliselle Someronkankaan alueelle sekä Ylipään ja Kopsan väliselle Yhteisellekankaalle suunniteltiin 2010-luvulla laajoja tuulivoimapuistoja. Julkisuudessa keskusteltiin muun muassa tuulivoimaloiden haitallisesta maisemavaikutuksesta historiallisesti merkittäviin kohteisiin, joista tärkeimpänä Pattijoen Kastelli. Tuulipuistot eivät toteutuneet, sillä Raahessa säädettiin asutuksen ja tuulivoima-alueiden väliseksi suojaetäisyydeksi kaksi kilometriä.
Yleistä
Maamiesseuran aktiivinen kylätoiminta hiipui vuosituhannen loppua kohden. Perustettiin uusi yhdistys, Lasikankaan kyläyhdistys, joka otti hoitaakseen Maamiesseuralle kuuluneita tehtäviä. Maamiesseuran toiminta lakkautettiin virallisesti vuonna 2007.
Palvelut ja toiminta
Kylätoiminta ja erilaiset aktiviteetit keskittyvät lähinnä liikuntahallille, jossa mm. aktiivisia liikuntaryhmiä ja seurakunnan järjestämiä kerhoja. Toimivia ryhmiä ovat esimerkiksi lentopallon harrastajat, sählykerholaiset sekä sulkapallon harrastajat. Vuorojen varaaminen liikuntahalliin on mahdollista kaikille; niin yksityishenkilöille kuin yhdistyksille koko Raahen kaupungin alueelta.
Gordon Clapp
Gordon Clapp (24. syyskuuta 1948 North Conway, New Hampshire, Yhdysvallat) on yhdysvaltalainen näyttelijä, joka tunnetaan rikostutkija Greg Medavoyn roolista NYPD Blue -televisiosarjassa, jossa hän näytteli kaikki 12 tuotantokautta. Hän sai roolistan Emmy-palkinnon 1998. Hän on näytellyt useissa televisiosarjoissa, elokuvissa ja näytelmissä.
World Rally Championship-3
Historia
Vuodesta 2002 alkaen Production World Rally Championship (PWRC) korvasi N-ryhmän maailmanmestaruussarjan. Vuoteen 2012 saakka PWRC-sarjassa ajettiin 8 osakilpailua, joista kaksi oli Euroopan ulkopuolella.
Éric Gélinas
Éric Gélinas (s. 8. toukokuuta 1991 Vanier, Ontario, Kanada) on kanadalainen jääkiekkoilija, joka pelaa Sveitsin pääsarja NL-seura HC Ajoiessa. New Jersey Devils varasi hänet toisella kierroksella vuoden 2009 varaustilaisuudessa.
Kupari(II)bromidi
Kupari(II)bromidi eli kupribromidi (CuBr2) on kupari- ja bromidi-ionien muodostama epäorgaaninen ioniyhdiste. Yhdistettä käytetään muun muassa katalyyttinä orgaanisissa synteeseissä ja valokuvauskemikaalina.
Valmistus ja käyttö
Kupari(II)bromidia voidaan valmistaa kuumentamalla bromin ja kuparin seosta tai käsittelemällä metallista kuparia bromivedellä. Yleisimmin yhdistettä valmistetaan kuitenkin neutraloimalla kupari(II)oksidia vetybromidin avulla.
Kupari(II)bromidia voidaan käyttää orgaanisessa synteesissä bromaavana kemikaalina tai katalyyttinä akryylihapon, vinyylikloridin ja eräiden muiden alkeenien valmistuksessa. Muita käyttökohteita ovat käyttö valokuvien kehityksessä, stabiloijana asetyloidun paraformaldehydin joukossa, kosteusindikaattorina, puunsuoja-aineena ja kiinteänä elektrolyyttinä eräissä paristoissa.
Espanjankilpikonna
Espanjankilpikonna kasvaa jopa yli 30 cm pitkäksi. Se on levinnyt Etelä-Eurooppaan, Iraniin, Egyptiin, Libyaan sekä Marokkoon. Sillä on myös neljä alalajia.
Morris Commercial Cars
Morris Commercial Cars Ltd oli brittiläinen hyötyajoneuvojen valmistaja, jonka perusti William Morris, joka oli myös Morris Motorsin perustaja. Yhtiö jatkoi ajoneuvovalmistaja E.G. Wrigley and Companyn toimintaa, jonka Morris oli ostanut 1. tammikuuta 1924.
Franklinin Copperminejoen retki 1818–1822
Ruokatarvikkeet loppuivat ja miehet joutuivat nälissään syömään muun muassa luuydintä, jäkälää ja nahkaa. Retkellä tapahtui murhia ja seurueen jäseniä kuoli nälkään. Retkikunnan jäsenet turvautuivat hengissä selvitäkseen todennäköisesti myös ihmissyöntiin. Keltaveitsi-intiaanit pelastivat lopulta retkeläiset. Noin kolme vuotta kestäneelle retkelle lähteneistä 20 miehestä vain 11 palasi. Franklinia juhlittiin silti sankarina, sillä hän oli kartoittanut noin 800 km aiemmin tuntematonta Kanadan pohjoisrannikkoa.
Paluu kohti Fort Enterpriseä tundran halki
thumb|250x250px|Miehet valmistautuvat keräämään jäkäliä syötäväksi.|alt=|vasen Talvi saapui normaalia varhemmin kovana ja ankarana, ja retkikunnan ruokavarat loppuivat 7. syyskuuta. Vähäriistaisessa erämaassa ei riittänyt kylliksi riistaeläimiä pienellekään joukolle, ja miehet söivät muun muassa jäkälää ja petojen tappamien peurojen luuydintä. Kylmyys oli ankara. Miehet olivat niin nälkäisiä, että Sir John Franklin sai kutsumanimen "mies joka yritti syödä saappaansa".
Kapila
Mahabharatan mukaan Kapila oli yksi Brahmanin seitsemästä pojasta, muiden ollessa Sanaka, Sananda(na), Sanatana, Asuri, Vodhu ja Pancagikha. Kapila on keskeinen henkilö Ganges-jokeen liittyvässä kertomuksessa, jonka mukaan joki tuotiin alas taivaasta.
Heartless (elokuva)
Juoni
Samaan aikaan kaupungin kaduilla tapahtuu sarja murhia, joissa huppupäiset demonimaiset hahmot tappavat ihmisiä polttopulloilla. Lyhyen ajan sisällä Jamien ystävä ja naapuri, entinen jengiläinen A.J., ja Jamien äiti Marion tulevat murhatuiksi. Tapahtumat ajavat Jamien melkein itsemurhaan, mutta sitten salaperäinen tyttö kertoo hänelle Papa B -nimisestä miehestä, joka voi auttaa häntä. Jamie lähtee tapaamaan Papa B:tä rappioituneeseen kerrostaloon. Jamielle selviää, että Papa B ja hänen apulaisensa Belle ovat kaaoksen lähettiläitä ja vastuussa hänen äitinsä kuolemasta. He tekevät hänelle faustilaisen tarjouksen: he poistavat Jamielle ongelmia tuottavan syntymämerkin hänen kasvoiltaan, jos hän lupaa ryhtyä yhdeksi Papa B:n käskyläisistä. Hänen tarvitsisi vain maalata graffiteja ja tehdä kaupungilla muuta ilkivaltaa kaaoksen levittämiseksi. Jamie ottaa tarjouksen vastaan ja poltettuaan itsensä polttopullolla, hän luo palaneen nahkansa ja syntymämerkki hänen kasvoiltaan on poissa.
Agnes Samaria
Ennätykset
Lähde: IAAF
Kolossikalmari
Toisin kuin jättiläiskalmareilla, kolossikalmarin pyyntilonkeroiden päässä olevissa imukupeissa on terävät kääntyvät koukut. Sen ruumis on leveämpi ja painavampi kuin jättiläiskalmarin. Kolossikalmarilla on kalmareista suurin nokka. Sen silmien uskotaan myös olevan eläinkunnan suurimmat.
August Schleicher
Elämänvaiheet
August Schleicher syntyi 19. helmikuuta 1821 Meiningenissä. Hänen isänsä Johann Gottlieb Schleicher (1793–1864) oli Jenan yliopistossa koulutuksensa saanut lääkäri. Augustin äiti Henriette (o.s. Heym) oli muusikko tai ainakin musiikillisesti lahjakas henkilö. Perhe muutti isän työn vuoksi Sonnebergiin Augustin ollessa vielä vauvaiässä. Sonnebergia August Schleicher pitikin kotikaupunkinaan. Lapsuudenkodistaan August sai kiinnostuksen sekä biologiaan että musiikkiin. Koulussa hän sai kosketuksen itämaisiin kieliin.
Teologiaa Leipzigissa ja Tübingenissä
Lapsuuden ajan kokemustaustasta huolimatta Schleicher aloitti syksyllä 1840 teologian opinnot Leipzigin yliopistossa, mutta tämä oli ilmeisen väärä valinta. Kun hän sai vielä karsseriakin ylioppilaiden keskuudessa noihin aikoihin suositusta kaksintaistelusta, oli aika siirtyä muualle. Niinpä Schleicher siirtyi v. 1841 Tübingeniin, jossa hän jatkoi teologian opintojaan uskon ja tiedon ristiriidan kalvaessa hänen sisintään. Henkisyyden kaipuutaan Schleicher enenevässä määrin tyydyttikin Hegelin kirjoituksilla ja soittoharrastuksellaan. Tübingenissä Schleicher myös alkoi vakavasti opiskella muinaisia kieliä, aluksi arabiaa, hepreaa, sanskritia ja persiaa. Keväällä 1843 Schleicher piti ensimmäisen ja ainoaksi jääneen saarnansa. Teologian tie oli käyty loppuun.
Organismiajattelu
Schleicher uskoi, että kaikkein kehittyneimmätkin kielet olivat saaneet alkunsa yksinkertaisemmasta rakennetyypistä ja että isoloiva tyyppi edustaa vanhinta muotoa, josta agglutinoiva tyyppi on kehittynyt. Flekteeraava kielimuoto taas on kehityksen huippu ja lopputila, joka sisältää edelliset kielityypit. Schleicher kuitenkin joutui myöntämään, ettei hänen kehitystypologiansa saanut vahvistusta empiirisistä faktoista. Esimerkiksi englanti ja ranska vaikuttavat typologisesti varhaisemmilta ja siis kehittymättömämmiltä kuin vastaavasti muinaisenglanti tai latina. Pelastaakseen typologisen kehityskertomuksensa Schleicher sovelsi kielen elämään hegeliläistä kahden vaiheen näkemystä: Kielten devoluutioon eli historialliseen rappeutumisvaiheeseen – jota Schleichein mukaan parhaillaankin elämme – ei kuitenkaan yksiselitteisesti liity ihmisen henkisen kehityksen taantuminen. Samoin kuin esihistoriallisessa vaiheessa on determinismiä, myös kielten historiallisessa rappiovaiheessa on Schleicherin mukaan tiettyä lainmukaisuutta.
Schleicherin sosiaalidarvinismi
Charles Darwinin Lajien synty ilmestyi vuonna 1859 ja sai heti suurta huomiota. August Schleicher ja Ernst Haeckel ystävystyivät vuonna 1862, ja joidenkin kuukausien päästä Haeckel ohjasi ystävänsä tutustumaan teoksen saksalaiseen kommentoituun käännökseen, kun Schleicher oli osoittanut olevansa kiinnostunut puutarhanhoidosta ja "mikroskooppisesta botaniikasta". Lukukokemuksensa Schleicher kirjasi Haeckelille lähettämässään "avoimessa kirjeessä", kirjasessa Die Darwinsche Theorie und die Sprachwissenschaft (1863).
Janne Turpeenniemi
Turpeenniemi on Rovaniemen Palloseuran kasvatti. Juniorina hän kävi kahden viikon testiajalla Englannin Mestaruussarjassa pelanneessa Plymouth Argylessä. Turpeenniemi on myös voittanut poikien MM-kultaa jääpallossa tammikuussa 2004 tullen valituksi finaalin parhaaksi pelaajaksi. Hän debytoi Rovaniemen Palloseuran edustusjoukkueessa kaudella 2005 pelaten muutaman liigapelin ja kaudeksi 2006 nousi avauskokoonpanoon. Turpeenniemi pelasi pääasiassa oikeana laitapuolustajana, mutta myös laitalinkkinä ja -hyökkääjänä. Hän pelasi myös muutaman pelin keskuspuolustajana.
Anna palaa 3
Juoni
Britney Allen (Hayden Panettiere) toimii Pacific Vista High Schoolin cheerleader-joukkueen Piratesin kapteenina ja seurustelee koulun jalkapallotähden Brad Warnerin (Jake McDorman) kanssa. Hän joutuu kuitenkin muuttamaan ja joutuu samalla ulos cheerleader-joukkueestaan. Hän lupaa joukkuetoverilleen Winnielle (Marcy Rylan), että hän ei enää koskaan liity cheerleader-joukkueeseen. Hän kuitenkin liittyy uudessa koulussaan Crenshaw Heightsissa Warriors -joukkueeseen, jonka kapteeni Camille (Solange Knowles-Smith) ei ensin voi sietää häntä. Winnie sekä Britneyn muut ystävät saavat tietää tästä ja suuttuvat Britneylle. Britneyllä on myös riitoja Warriors-joukkueen kanssa, ja hänet erotetaan, mutta otetaan myöhemmin takaisin. Hän myös ystävystyy Warrioirsiin kuuluvan Jessen (Gus Carr) kanssa.
Ándros (alueyksikkö)
Ándroksen alueyksikkö on yksi Kreikan alueyksiköistä. Se sijaitsee Etelä-Egean saarten alueella ja sen hallinnollinen keskus on Ándros. Alueyksikön pinta-ala on 380 neliökilometriä ja asukasluku 9 221 (vuonna 2011).
Alueyksikkö käsittää Ándroksen saaren sekä joukon sen lähellä sijaitsevia pienempiä saaria. Se perustettiin vuoden 2011 alussa Kallikrates-suunnitelman myötä. Tuolloin aiempi Kykladien prefektuuri lakkautettiin ja jaettiin yhdeksäksi alueyksiköksi, joista Ándros on yksi.
Vestas
Vestas 660 kW
Vestaksen 660 kW:n voimaloita on Suomeen pystytetty yksi: Lumijoen tuulivoimala 1 Lumituuli Oy:lle.
Kauppakatu (Jyväskylä)
thumb|right|Kävelykatu uudenvuoden aikaan, vasemmalla kauppakeskus Torikeskus ja oikealla Jyväskylän Sokos thumb|right|Kauppakeskus Jyväskeskus thumb|right|Kauppakatua kompassille päin Kauppakatu on Jyväskylän keskustassa sijaitseva katu, josta suuri osa on kävelykatua. Kauppakatu on Jyväskylän ainoa varsinainen liikekatu. Sen varrella sijaitsevat Jyväskylän suurimmat kauppakeskukset Forum,  Torikeskus ja Jyväskeskus sekä Kauppakeskus Sokkari. Myös pienemmät kauppakeskukset Kolmikulma ja Kauppakulma sijaitsevat kadun varrella. Kadun toisessa päässä sijaitsee Kirkkopuisto. Kadun keskiosassa sijaitsee kaupungin keskuspaikka "kompassi", jonka ympäristö on varsinkin jyväskyläläisten nuorten suosiossa.
Jarkko Glad
Luopioisista lähtöisin oleva Glad on Tampereen Ilveksen kasvatti ja aloitti siellä myös SM-liigauransa kaudella 1991–1992. Kolme ensimmäistä SM-liigakautta eivät olleet täysiä ja hän pelasi suuren osan kausistaan A-nuorissa tai I-divisioonassa, jossa hän edusti kaudella 1993–1994 Kouvolan KooKoota ja Kokkolan Hermestä. Kaudella 1992–1993 Glad esiintyi myös alle 20-vuotiaiden MM-kilpailuissa. Kauden 1994–1995 Glad vietti tamperelaisen KOO-VEEn I-divisioonajoukkueessa ja pelasi seuraavalla kaudella uransa ensimmäisen kokonaisen SM-liigakautensa 1995–1996 Kuopion KalPassa.
Kaudeksi 2004–2005 Glad siirtyi ensimmäistä kertaa ulkomaille ja siirtyi Ruotsin toiseksi korkeimmalla sarjatasolla HockeyAllsvenskanissa pelanneen Skellefteå AIK:n riveihin kaksivuotisella sopimuksella. Myös toinen Allsvenskan-joukkue AIK oli Gladin perässä tammikuussa 2004. Hän ei kuitenkaan pelannut sopimuskaudestaan edes vuotta ja palasi Ässiin tammikuussa 2005. Gladin siirron takana oli pienelle peliajalle jääminen Skellefteåssa ja halu palata Suomeen. Ässissä oli paikka auki yhdelle puolustajalle ja valmentaja Mika Toivola sai luottomiehensä takaisin. Elokuussa 2005 Glad siirtyi Lahden Pelicansiin try-outille ja nopeasti viidessä päivässä hän sai sopimuksen loppukaudeksi 2005–2006. Gladin kausi jäi 48 ottelun mittaiseksi, kun hän sai puujalan lokakuussa 2005. Pelicans sai tilkettä puolustukseensa kun Tappara vuokrasi heille Anssi Salmelan. Gladin sopimus sai jatkoa kaudeksi 2006–2007 helmikuussa 2006.
Jussi Leino
Jussi Leino oli naimisissa 1916–1934 Marta Maria Raunion kanssa ja vuodesta 1935 Oili Tuulikki Tuomisen kanssa.
Pyhän Demetrioksen kirkko
Pyhän Demetrioksen kirkko on kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde. Kirkko on pyhitetty Thessalonikin suojeluspyhälle Demetrios Mirhanvuodattajalle (Ágios Dimítrios).
Apostolinen nuntiatuuri
Tehtävät
Apostolisessa nuntiatuurissa toimivat Pyhän istuimen diplomaatit edustavat paavia ja katolisen kirkon Vatikaanissa toimivaa keskushallintoa sekä suhteessa asemamaidensa katolisiin paikalliskirkkoihin eli hiippakuntiin että suhteissa valtionpäämiehiin ja hallituksiin tai vastaavasti kansainvälisissä järjestöissä, kuten Yhdistyneissä kansakunnissa tai Euroopan unionissa.
HMS Indomitable (1907)
Palvelus
Vuonna 1909 alus teki ennätysajassa matkan Kanadaan ja takaisin mukanaan silloinen Walesin prinssi (myöhemmin kuningas Yrjö V). Alus osallistui myös laivastokatselmukseen Spitheadissä 1910.
Indomitable osallistui 1916 Skagerrakin taisteluun 3. taisteluristeilijäviirikön mukana.
Nadežda Durova
thumb|200px|Nadežda Durova Nadežda Andrejevna Durova ; (17. syyskuuta 1783 Kiova, Venäjän keisarikunta – 2. huhtikuuta 1866 Jelabuga, Venäjän keisarikunta) oli Venäjän ensimmäinen naisupseeri. Hän toimi myös kirjailijana.
Sotilasura
Durova osallistui vuoden 1812 isänmaalliseen sotaan, haavoittui Borodinon taistelussa ja palveli sen jälkeen Mihail Kutuzovin lähettinä. Hän osallistui myös vuosien 1813–1814 sotaretkiin ja sai rohkeudestaan useita ansiomerkkejä. Durova erosi armeijan palveluksesta aliratsumestarina vuonna 1816. Sen jälkeen Durova asui muutaman vuoden setänsä luona Pietarissa ja muutti sitten Jelabugaan, jossa hän ”tekemisen puutteessa” ryhtyi kirjoittamaan muistelmiaan.
Viherlandia
300px|thumb|Viherlandian pääsisäänkäynti. Viherlandia on puutarha- ja matkailukeskus Jyväskylässä. Se on toiminut Jyväskylässä vuodesta 1984 lähtien. Viherlandiassa vierailee vuosittain noin 400 000 kävijää. Puutarhamyymälän lisäksi Viherlandian tiloissa on kokoustiloja ja siellä toimii ravintola Eeden. .
Potin laivastoasema
Venäjän federaation asevoimat tuhosi Potin laivastoasemalla Georgian merivoimien ja rannikkovartioston aluksia.
Sorakuoppa
Sorakuoppa on alue, josta kaivetaan soraa tai hiekkaa ja johon kaivausten edetessä syntyy suuri kuoppa, joka jää pysyvästi maastoon. Sorakuoppa toimii kaivetun maa-aineksen välivarastona ja siellä voidaan suorittaa soran seulontaa, lajittelua tai kiviaineksen murskausta. Siellä voi toimia myös betoniasema. Kaivettu ja käsitelty maa-aines siirretään sora-autoilla käyttökohteeseen esimerkiksi rakennustyömaalle.
Páros (alueyksikkö)
Pároksen alueyksikkö on yksi Kreikan alueyksiköistä. Se sijaitsee Etelä-Egean saarten alueella ja sen hallinnollinen keskus on Paroikiá. Alueyksikön pinta-ala on 241,5 neliökilometriä ja asukasluku 14 926 (vuonna 2011).
Kaisa Launela
Kaisa Maria Launela (s. 13. toukokuuta 1948 Kemijärvi) on entinen suomalainen keihäänheittäjä.
Kuuntelija
Kristiina Kivivuoren suomennos ilmestyi vuonna 1972.
Irene Cara
Cara kuoli 63-vuotiaana kotonaan Floridassa 25. marraskuuta 2022.
Nobuharu Asahara
Asaharan henkilökohtainen ennätys 100 metrin juoksussa on Oslossa 13. heinäkuuta 2001 juostu 10,02 sekuntia ja 200 metrin juoksussa Stuttgartissa 13. heinäkuuta 1997 juostu 20,39 sekuntia. Asahara kilpaili 1990-luvulla huipputasolla myös pituushypyssä, jossa hänen ennätyksensä on 813 cm vuodelta 1993.
Simo Morri
Simo Artturi Morri (s. 10. marraskuuta 1944 Tampere) on suomalainen ampuja. Morri edusti Suomea Meksikon olympialaisissa 1968, ja hänet on palkittu muun muassa Ampumaurheiluliiton vuoden ampujana 1967. Hän menestyi 1960-luvulla myös Poliisien Ampumaseuran SM- ja EM-kilpailuissa. Hänen lajejaan olivat pienoiskivääri ja varsijousi.
Mary Ward
Elämä ja mielenkiinnon kohteet
Mary Ward syntyi tunnettuun tiedemiessukuun. Hän sai kotikasvatuksen, kuten muutkin aikakautensa tytöt. Mary kiinnostui luonnontieteistä jo varhain. Kolmivuotiaasta lähtien hän keräsi hyönteisiä.
Hänen serkkunsa William Parsons, Rossen kolmas kreivi, rakensi vuonna 1845 maailman suurimman tähtikaukoputken (halkaisijaltaan 1,8 m "Leviathan of Parsonstown", suurin tähtikaukoputki vuoteen 1917 ennen Hooker-teleskooppia). Ward vieraili usein hänen luonaan ja erinomaisena piirtäjänä ikuisti tähtikaukoputken rakennusvaiheet. Wardin piirroksia ja Parsonsin vaimon ottamia valokuvia käytettiin tähtikaukoputken entisöinnissä.
Joseph Macerollo
Macerollo oli vuosina 1970–1974 Kansainvälisten harmonikansoittajaliiton varapuheenjohtaja. Vuonna 1989 hänestä tuli New Music Concertsin puheenjohtaja. Vuonna 2013 hänet ylennettiin Kanadan ritarikuntaan.
Tiril Udnes Weng
Myös Wengin kaksoissisko Lotta Udnes Weng on hiihtäjä. He kuuluivat samaan viestijoukkueeseen nuorten MM-kilpailuissa sekä 2014 että 2015. Hiihtäjä Heidi Weng on kaksosten neljäs serkku.
Eric Vasström
Koulutus
Vasström opiskeli Taideteollisen keskuskoulun iltakursseilla 1904–1907, Suomen Taideyhdistyksen piirustuskoulussa 1907–1909 ja Helsingin yliopiston piirustussalilla 1907–1908. Opiskelun ohella hän toimi rautatievirkailijana 1906–1912.
Liemikuutio
Liemikuutio, joka voi olla liha-, kala- tai kasvisliemikuutio, on teollisesti valmistettu kuivattu tiiviste, jota käytetään liha-, kala- tai kasvisliemen valmistamiseen tai ruokien maustamiseen niiden valmistusvaiheessa. Niissä on jossain määrin, 2–3 %, tuotteelle nimeä antavaa ainesosaa, yleensä uutteena, mutta pääasiassa ne sisältävät erilaisia E-lisäaineita, kuten arominvahventeita E621 (natriumglutamaatti), E627 ja E631 tai myös hiivauutetta, joka sekin on arominvahvenne.
Lahti Matkat
Lahti Matkat Oy Lahti Travels Ltd (markkinointinimi myös Lahti Tours) oli lahtelainen Pentti Jämsän perustama ja omistama matkatoimisto. Lahti Matkoilla oli toimistot myös Heinolassa ja Helsingissä ja USA:ssa Floridassa Lake Worthissä nimellä Aimo Travels.
Vuomanahkajäkälä
Vuomanahkajäkälä (Peltigera retifoveata) on nahkajäkälien sukuun kuuluva jäkälä. Sen yläpinta on harmaanruskea ja huopakarvainen. Alapinnalla on pitkään vaalean kullanruskeina pysyviä nukkakarvaisia suonia. Liuskat ovat 1,5–2 senttimetriä levitä. Kasvustot voivat olla jopa 20 senttimetriä halkaisijaltaan. Suomessa vuomanahkajäkälää on tavattu vain Oulangan kansallispuiston alueella. Sielläkin vain rotkolaaksojen varjorinteiden sammalikoissa. Sitä oletetaan kuitenkin löytyvän myös muualta Pohjois-Suomesta. Suomessa se on luokiteltu äärimmäisen uhanalaiseksi lajiksi.
Punatukka
Arviot
Helsingin Sanomissa vuonna 2011 Arto Pajukallio piti elokuvaa mukaansatempaavana aikalaiskuvauksena, jonka kerronta on kuvallisesti eloisaa. Henkilöhahmot ovat luontevia, joskin eräät kohtaukset tyhjinä ja kankeina heikentävät kokonaisuutta. Eräässä toisessa ajan kritiikissä todetaan, että elokuva on onnistunut työ.
Moptin suurmoskeija
thumb|Moptin suurmoskeija. thumb|upright|Moskeijan torni. Moptin suurmoskeija eli Komoguelin moskeija on perjantaimoskeija Moptin kaupungissa Malissa. Sudanilaistyylinen rakennus on pystytetty vuosina 1933–1935 tai toisen tiedon mukaan vuosina 1936–1943.
Citizens!
True Romance -kappaleen musiikkivideo, jonka on ohjannut We Are From L.A., on voittanut useita palkintoja kuten vuoden 2013 Fubiz Award for the Best Music Videon.
Paavo von Pandy
Elämä
Paavo von Pandy kuoli Inarissa 24. syyskuuta 1986.
Ruskonahkajäkälä
Ruskonahkajäkälä (Peltigera rufescens) on nahkajäkälien sukuun kuuluva jäkälä. Sen yläpinta on harmaanruskea ja huopakarvainen. Alapinnan suonet ovat tummuvia ja koholla. Liuskat ovat 5–10 millimetriä leveitä ja niiden reunat ovat ylöskääntyneitä. Kasvaa kivennäismaalla kedoilla, sammalikoissa kallioseinillä ja puiden tyvillä. Suosii kalkki- ja ravinnepitoisia paikkoja. Yleinen koko Suomessa.
Mutare
Mutare perustettiin vuonna 1897. Kuntana Fort Umtali toimi vuodesta 1914 ja vuonna 1971 se sai kaupungin oikeudet. Rhodesian muututtua Zimbabweksi kaupunki nimettiin 1982 Mutareksi. Se sijaitsee Pungwe-joen varrella lähellä Zimbabwen ja Mosambikin rajaa.
Maanosaliittojen cup 1997
Ottelupaikka
Kaikki ottelut pelattiin King Fahd Stadiumilla Riadissa.
Parhaat maalintekijät
4 maalia:
Itä-Yhdysvaltain Grand Prix 1979
Harjoitukset ja aika-ajot
Aika-ajot olivat myös melko yllätyksellisiä. Paalupaikalle ajanut Alan Jones jätti yllättäen toiseksi tulleen Nelson Piquet'n 1,3 sekunnin päähän. Erot olivat lähes murskaavia, kun Villeneuve ajoi aika-ajoissa kolmanneksi ja tallikaveri Scheckter hyytyi sijalle 16. jääden paalupaikalle ajaneesta Jonesista neljä sekuntia. Aika-ajoihin osallistui 30 kuljettajaa, joista 24 nopeinta pääsi mukaan kilpailuun. Sijalle 30. jäänyt Arturo Merzario jäi kärjestä yli 13 sekuntia.
Mike O’Neill
Mike O’Neill (s. 3. marraskuuta 1967 LaSalle, Quebec, Kanada) on kanadalainen entinen jääkiekkomaalivahti. Hän pelasi urallaan 21 NHL-ottelua Winnipegin ja Anaheimin joukkueissa. Valmistuttuaan Yalen yliopistosta hän pelasi myös yhden kauden SM-liigaa Tapparan riveissä.
Y-sukupolvi
Työelämä
Y-sukupolvea on kutsuttu diginatiiveiksi, sillä he ovat kasvaneet maailmassa, jossa tietotekniikka on itsestäänselvyys. Y-sukupolvi suosii sähköistä työviestintää. Tutkimuksen mukaan suuri osa y-sukupolvesta ajattelee, että voisi muuttaa töihin Suomen ulkopuolelle.